Kalakasvataja on oskustöötaja, kelle töö eesmärgiks on vesiviljelussaaduste tootmine ja nende turustamisprotsessis osalemine. Tema peamiseks tööülesandeks on kalade tootmiseks vajaliku kasvukeskkonna tagamine. Oma töös jälgib ja püüab ta saavutada parimat kvaliteeti ning tootlikkust. Töötamine kalakasvatuses eeldab austavat suhtumist elusloodusesse. Õppetöö toimub Särevere õppekohas, kalakasvataja, tase 4 õppekava kohaselt. Õppes on rõhk kinnistes süsteemides kala kasvatusel. Praktilise õppe läbiviimiseks on koolil tuurade ja forellide kasvandus. Praktika toimub erinevates kalakasvandustes üle riigi. Õppekava aluseks on Kalakasvataja, tase 4 kutsestandard.
#000004
Kalanduse ja rakendusökoloogia õppekava fookusteks on vee- ja kalavarude säästev majandamine, vee ja maismaa ökosüsteemide ning bioloogilise mitmekesisuse kaitse ja taastamine, kliimamuutustega kohanemine ja mõjude vähendamine, keskkonnaseire ja andmeteaduse arendamine.
#000006